1512

Gertaerak 
 Euskal Herria 
 Urria erdialdean Nafar erresumaren lehen kontraerasoa.
 Maiatzaren 28a – Gaztelako Fernando II.ak, Burgostik idatzi zien Araba, Bizkaia eta Gipuzkoako Ahaide Nagusiei, Nafarroako Erresumaren aurka abiatzear zen gudan beren laguntza eskatuz.
 Ekainaren 12a – Gaztelako armada Nafarroari eraso egiteko prestatzen ari zela, armada nafarreko Petri mariskalak eta Mauleko Ladron beaumontarrak kontaktuak hasi zituzten, inbasioa ekiditen saiatzeko. Alferrik, ordea, Gaztelako erregearen asmoak irmoak baitziren.
 Uztailaren 21a – 
 Nafarroaren inbasioa hasi zuen Albako Dukeak Ziordia eta Goizuetatik sartuz. 12.000 soldadu zituen berekin, Afrika eta Italiako gerretan aritutakoak.
 Gaztelako gudalosteek Etxarri-Aranatz konkistatu zuten. 
 Uztailaren 22a – Gaztelako ejerzitoak Uharte Arakil hartu zuen mendean.
 Uztailaren 25a – Iruñeko alkateak eta hainbat zinegotzik hiria Albako Dukeari entregatu zioten, obeditu ezean gaztelarrek hiria suntsituko zutela mehatxu egin ostean. Gaztelako tropak hiribildura sartu ziren.
 Abuztuaren 30a – Cristóbal Villalba militar gaztelarrak sarraskia egin zuen obeditzen ez zuten nafarren aurka, Nafarroako Erresumaren konkistan.
 Irailaren 9a – Tutera Gaztelako Armadaren aitzinean errenditu zen.
 Irailaren 10a – Nafarroa Beherea inbaditu zuen Gaztelako armadak. Nafarroa Garaia ia osorik menderatuta, bereziki krudelak izan ziren Behe Nafarroan.
 Irailaren 24a – Donibane Garaziko gaztelua setiatzen ziharduen gaztelarren soldadu unitate bat matxinatu egin zen euren aginte militarraren aurka.
 Urriaren 21a – Monjolose herri baxenafarra erre zuten Albako Dukearen aginduetara zeuden soldadu gaztelarrek. Herritarrak etxeetatik aterarazi eta Donibane Garazira bidali zituzten, herria errautsetan utziz.
 Azaroaren 5a – Iruñeko murruen kanpoaldean borroka hasi zen Nafarroako armadaren eta okupatzaile gaztelarraren artean.
 Azaroaren 18a – Petri Rada nafarra torturatuta hil zuten gaztelarrek, konkista garaian. Nafarroako errege-erreginen alde Murillo el Frutoko altxamenduaren buru izana zen De Rada.
 Azaroaren 27a – Iruñeko murruen aurkako bigarren erasoa abiatu zuen Nafarroako armadak, barnean gaztelarrak gotortuta zirela.
 Abenduaren 7a – Gaztelaren aldeko Gipuzkoako bandokide talde batek, Nafarroako beaumontarren talde batekin batera, Nafar legitimisten armadari eraso egin zion Belaten.

 Mundua 
 Maiatzaren 3a – Laterango V. kontzilioa hasi zen San Joan Laterangoaren basilikan, Julio II.ak antolatua.
 Uztailaren 18a – Bloisko IV. ituna sinatu zen.
 Uztailaren 19a – Fernando Katolikoak, Aragoiko errege eta Gaztelako gobernadoreak, Nafarroako Erresumaren inbasioa agindu zuen ofizialki.

 Arte eta kultura 
 Urriaren 31 – Kapera sistinoko freskoak inauguratu zituzten Vatikanoko Jauregi Apostolikoan, Michelangelok margotuak.

 Zientzia eta teknologia 

 Kirolak 

 Jaiotzak 
 Urtarrilaren 31 – Henrike I.a Portugalgoa, Portugalgo erregea (h. 1580).
 Martxoaren 5a – Gerhard Mercator, flandestar geografoa, matematikaria eta kartografoa (h. 1594).
 Apirilaren 10a – Jakue V.a Estuardo, Eskoziako Erresumako erregea (h. 1542).
 Maiatza – Katalina Parr, Ingalaterrako erregina ezkontidea (h. 1548).
 Irailaren 6a – Alfonso de Córdoba, nafar noble eta militarra (h. 1565).
 Abenduaren 4a – Jerónimo Zurita, espainiar historialaria (h. 1580).
 Domingo Salazar, arabar apaiza (h. 1594).
 Pedro Ganboa, bizkaitar lan-maisu misiolaria (h. 1552).

 Heriotzak 
 Otsailaren 22a – Ameriko Vespuzio, Gaztelako Koroa eta Portugalentzat lan egin zuen italiar jatorriko nabigatzailea (j. 1454).
 Apirilaren 8a – Margarita Brunswick-Lüneburgekoa, Brunswick-Lüneburgeko dukesa jaiotzez eta Mecklenburg-Stargardeko dukesa ezkontzaz (j. 1442).
 Apirilaren 11a – Gaston Foixkoa, Nemoursko eta Narbonako dukea, frantziar noble eta militarra (j. 1489).
 Maiatzaren 21a – Pandolfo Petrucci, Italiako tiranoa (j. 1452).
 Maiatzaren 26a – Bayezid II.a, Otomandar Inperioko sultana (j. 1447).
 Azaroaren 13a – Emery d'Amboise, Jerusalemgo San Joan Ordenaren 41. Maisu Handia (j. 1434).

 Kanpo estekak